טים ויזה

טים ויזה (בגרמנית: Tim Wiese; נולד ב-17 בדצמבר 1981) הוא כדורגלן עבר גרמני ששיחק בעמדת השוער.

קריירת מועדונים 
טים ויזה התחיל את הקריירה שלו במדי פורטונה קלן, שם שיחק 23 משחקים. בשנת 2001 עבר ויזה לקייזרסלאוטרן. בתחילה היה שחקן ספסל ושיחק בעיקר בקבוצת המילואים. בתחילת עונת 2002/03 ביסס ויזה את מעמדו כשוער הבכיר של קייזרסלאוטרן. בשנת 2005 עבר טים ויזה לוורדר ברמן. הוא החמיץ את החלק הראשון של העונה בגלל קרע ברצועה, ובפברואר ערך את הופעת הבכורה נגד שטוטגרט. בעונת 2006/07 ביסס את מעמדו כשוער הראשון של ברמן, והחמיץ רק שלושה משחקים באותה עונה. בעונת  העפיל טים ויזה עם ברמן לגמר גביע אופ"א, בו הפסידה הקבוצה לשחטאר דונצק. בשנת 2012 חתם טים ויזה על חוזה בהופנהיים. ויזה שיחק בקבוצה בסך הכל עשרה משחקים, וב-21 בינואר 2014 החליט טים ויזה על עזיבה, יחד עם ההנהלה של הופנהיים.

קריירה בינלאומית 
את הופעת הבכורה שלו בנבחרת גרמניה ערך ויזה במשחק נגד נבחרת אנגליה ב-18 בנובמבר 2008. ויזה נכלל בסגל הגרמני למונדיאל 2010 וליורו 2012, אך לא שיחק בהם. ב-17 בספטמבר 2014 הודיע טים ויזה על פרישה.

אחרי הפרישה 
בשנת 2016 הצטרף ויזה לליגת ההיאבקות WWE.

קישורים חיצוניים

 

שוערי כדורגל גרמנים
כדורגלני פורטונה קלן
כדורגלני פ.צ. קייזרסלאוטרן
כדורגלני ורדר ברמן
כדורגלני הופנהיים
כדורגלני נבחרת גרמניה
כדורגלנים גרמנים
כדורגלני מונדיאל 2010
כדורגלני יורו 2012
גרמנים שנולדו ב-1981